ANC in Wes-Kaap ontbindDie ANC het sy provinsiale uitvoerende komitee (PUK) in die Wes-Kaap ontbind. Die party het in ŉ verklaring gesê die NUK se mandaat het reeds geëindig. “Die nasionale uitvoerende komitee (NUK) het sy kommer uitgespreek oor die funksionering van die PUK, waarvan die toenemende interne ineenstorting steeds in die openbaar afspeel en dit moeilik maak vir die PUK om sy pligte na te kom,” het Pule Mabe, ANC-woordvoerder, gesê. ŉ Tussentydse komitee sal aangestel word om die party in die provinsie te vernuwe en weer op te bou, asook die provinsie gereed te maak vir ŉ provinsiale verkiesingskonferensie. Die ANC sê ook sy pogings om weer beheer van die Wes-Kaap oor te neem, is steeds op dreef. Die DA regeer tans in die Wes-Kaap. Die ANC se voormalige provinsiale voorsitter, Marius Fransman, is in 2016 vir vyf jaar uit die party geskors ná ŉ aanklag van seksuele teistering van ŉ 21-jarige vrou. Khaya Magaxa het daarna in die pos waargeneem. Die ANC het die afgelope week ook sy jeugliga ontbind.